અમદાવાદ: શહેરના જુદા જુદા વિસ્તારમાં તસ્કર ટોળકીએ તરખાટ મચાવી રૂ. અાઠ લાખની મતાની તફડંચી અને ચોરી કરતાં પોલીસે અા અંગે ગુના દાખલ કર્યા છે. નિકોલ વિસ્તારમાં અાવેલા રસરાજ જેકપોટ પાર્ટીપ્લોટમાં કોઈ પ્રસંગમાં હાજરી અાપવા ગયેલા જતિનભાઈ પટેલની નજર ચુકવી કોઈ ગઠિયો રૂ. સવા બે લાખનાં ઘરેણાં ભરેલા થેલાની તફડંચી કરી પલાયન થઈ ગયો હતો. જ્યારે વટવામાં નારોલ નજીક મટન ગલીમાં અાવેલ શ્યામ ટેક્સટાઈલ ઈન્ડસ્ટ્રીઝમાંથી રૂ. અઢી લાખની કિંમતના ૯૭ નંગ પ્રિન્ટિંગ રોલની તસ્કરોએ ચોરી કરી હતી.